CELEX: 62015TB0147
Language: hr
Date: 2018-06-28 00:00:00
Title: Predmet T-147/15: Rješenje Općeg suda od 28. lipnja 2018. – Češka Republika protiv Komisije („Tužba za poništenje — Vlastita sredstva Europske unije — Financijska odgovornost država članica — Zahtjev za oslobađanje od obveze stavljanja na raspolaganje vlastitih sredstava — Dopis Komisije — Akt koji se ne može pobijati — Nedopuštenost”)

27.8.2018   
            
            
               HR
            
            
               Službeni list Europske unije
            
            
               C 301/31
            
         
      Rješenje Općeg suda od 28. lipnja 2018. – Češka Republika protiv Komisije
      (Predmet T-147/15) (1)
      
      ((„Tužba za poništenje - Vlastita sredstva Europske unije - Financijska odgovornost država članica - Zahtjev za oslobađanje od obveze stavljanja na raspolaganje vlastitih sredstava - Dopis Komisije - Akt koji se ne može pobijati - Nedopuštenost”))
      (2018/C 301/41)
      Jezik postupka: češki
      
         Stranke
      
      
         Tužitelj: Češka Republika (zastupnici: M. Smolek, T. Müller, J. Vláčil i J. Očková, agenti)
      
         Tuženik: Europska komisija (zastupnici: A. Caeiros i Z. Malůšková, agenti)
      
         Predmet
      
      Zahtjev na temelju članka 263. UFEU-a radi poništenja navodne odluke direktora Uprave „Vlastita sredstva i financijsko programiranje” Glavne uprave Europske komisije za proračun koja se nalazi u dopisu s oznakom Ares (2015)217973 od 20. siječnja 2015. kojom je potonja odbila zahtjev za oslobađanje od obveze stavljanja na raspolaganje vlastitih sredstava u iznosu od 53 976 340 čeških kruna (CZK) podnesen na temelju članka 17. stavka 2. Uredbe Vijeća (EZ, Euratom) br. 1150/2000 od 22. svibnja 2000. o provedbi Odluke 2007/436/EZ, Euratom o sustavu vlastitih sredstava Europskih zajednica (SL 2000, L 130, str. 1.) (SL, posebno izdanje na hrvatskom jeziku, poglavlje 1., svezak 1., str. 12.) i pozvala češka tijela na poduzimanje mjera potrebnih za uplatu iznosa od 53 976 340 čeških kruna (CZK) na Komisijin račun, najkasnije prvi radni dan nakon devetnaestog dana desetog mjeseca koji slijedi nakon mjeseca tijekom kojeg je poslan predmetni dopis, uz rizik obveze plaćanja zateznih kamata na temelju članka 11. te uredbe.
      
         Izreka
      
      
                  1.
               
               
                  Tužba se odbija.
               
            
                  2.
               
               
                  Obustavlja se postupak o zahtjevu za intervenciju Slovačke Republike.
               
            
                  3.
               
               
                  Češkoj Republici nalaže se snošenje vlastitih troškova i troškova Europske komisije.
               
            
                  4.
               
               
                  Češka Republika, Komisija i Slovačka Republika snosit će svaka vlastite troškove u vezi sa zahtjevom za intervenciju ove potonje.
               
            
         (1)  SL C 213, 29. 6. 2015.